શુક્રવારે દિલ્હીમાં વીએચપી તરફથી આયોજિત કરવામાં આવેલ બેઠકમાં દેશભરમાં આવેલ સાધુ - સંતોએ રામ મંદિર નિર્માણ માટે મોદી સરકારને ચાર મહિનાનું અલ્ટીમેટમ આપ્યું છે. સંતોએ સ્પષ્ટ કહ્યું છે કે સરકાર 31 જાન્યુઆરી સુધી રામ મંદિરના નિર્માણનો માર્ગ શોધે. સંતોએ કહ્યું હતું કે 31 જાન્યુઆરી સુધી સરકાર કોઈ નિર્ણય નહિ કરે તો ધર્મ સંસદમાં આગળની રણનીતિ બનાવવામાં આવશે. વિશ્વ હિન્દૂ પરિષદે શુક્રવારે સંતોની સમિતિ સાથે દિલ્હીમાં બેઠક યોજીને રામ મંદિર માટેનો પ્રસ્તાવ પાસ કર્યો હતો.